**PRVI ŠOLSKI DAN**

Letos je šolski prag OŠ Prestranek prestopilo 181 otrok. Še posebej smo se razveselili prihoda devetnajstih prvošolcev.

Pred šolo so jih pričakali učenci 9. razreda, ki so jim nadeli rumene rutice in jih pospremili v večnamenski prostor. Tam jih je pozdravila ravnateljica Mojca Klinec, nato pa jih je nagovoril še župan Igor Marentič ter jim podaril knjige. Policistka Maja je vse zbrane opozorila na varnost v prometu in šolarjem podarila kresničke.

Prvošolci so nato s preskokom palice skočili v učilnico, kjer so se predstavili svojim sošolcem in učiteljicama. Na mizah so jih pričakali delovni zvezki in manjše presenečenje.

Seveda je za zaključek prvega šolskega dne sledilo še sladko presenečenje in nato so se učenci skupaj s starši odpravili domov.

MŠ











